
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 872 

11 Αυγούστου 2005 



ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός οριογραμμών αιγιαλού-παραλίας 
στη θέση «Συκιώτη Πηγάδι» του Δημ. Διαμ/τος Γε- 


ρακινής, του Δήμου Πολυγύρου Ν. Χαλκιδικής. 1 

Καθορισμός οριογραμμών αιγιαλού και παραλίας στη 
θέση «από Λιμάνι Ιεράπετρας έως Αλυκές του Δή¬ 
μου Ιεράπετρας». 2 

Κήρυξη ως αναδασωτέας έκτασης εμβαδού 2,080 στρ. 
στη θέση «Μαστάνι» περιφέρειας Δ.Δ. Μεσσοποτα- 
μίας, Δήμου Σπερχειάδας, Νομού Φθιώτιδας. 3 


ΔΙΟΡΘΩΣΕΙΣ 

Διορθώσεις σφαλμάτων στην υπ’ αριθμ. 2695/26.4. 
2005 απόφαση του Γενικού Γραμματέα Περιφέ¬ 
ρειας Κεντρικής Μακεδονίας και στην υπ’ αριθμ. 
3020/26.4.2005 απόφαση του Γενικού Γραμματέα 


Περιφέρειας Κεντρικής Μακεδονίας. 4 

Διόρθωση σφάλματος στην 2697/26.4.2005 απόφαση 
του Γενικού Γραμματέα Περιφέρειας Κεντρικής 
Μακεδονίας. 5 


ΑΠΟΦΑΣΕΙ Σ 

Αριθ.5713 (1) 

Επανακαθορισμός οριογραμμών αιγιαλού-παραλίας στη 
θέση «Συκιώτη Πηγάδι» του Δημ. Διαμ/τος Γερακινής, 
του Δήμου Πολυγύρου Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των ρα. 3, 4, 5, 7, 9 του ν. 2971/2001 
(ΦΕΚ285/Α719.12.2001) «Περί αιγιαλού και παραλίας και 
άλλες διατάξεις». 

2. Τις διατάξεις του αρ. 1 ν.δ. 439/1970 «Περί συμπλη- 
ρώσεως των διατάξεων περί αιγιαλού». 

3. Τις διατάξεις του αρ. 2 ν. 3200/1955 «Περί διοικητικής 
αποκέντρωσης», όπως αυτές τροποποιήθηκαν και ισχύ¬ 
ουν σήμερα με τα ν.δ. 532/1970, β.δ. 704/1970, β.δ. 
705/1970, β.δ. 192/1972, π.δ. 71/1984, π.δ. 347/1986, ν. 
2026/1992 και π.δ. 97/1993. 


4. Τις διατάξεις του άρθρου 19παραγρ. 5 ν. 2344/1995 
του άρθρου 52παραγρ. 6 ν. 2218/1994, του άρθρου 4 πα- 
ραγρ. 7 του ν. 2240/1994, δυνάμει των οποίων οι αρμο¬ 
διότητες του Υπουργείου Οικονομικών, που είχαν μεταβι- 
βασθεί στους Νομάρχες ανήκουν στον Περ/κό Δ/ντή, σε 
συνδυασμό με αυτές του άρθρου 14 παράγρ. 2 του ν. 
2399/1996, με τις οποίες προβλέπεται η κατάργηση των 
θέσεων των Περ/κών Δ/ντών, οι αρμοδιότητες πλέον του 
οποίου περιήλθαν στον Γενικό Γραμματέατης Περιφέρει¬ 
ας που ασκούνται από τον Αναπληρωματικό Περ/κό 
Δ/ντή. 

5. Τις διατάξεις του τέταρτου εδαφίου της παραγ.2 του 
άρθρου 1 και της παραγρ.6 του ιδίου άρθρου του ν. 
2503/1997 «Διοίκηση,οργάνωση,στελέχωση της Περιφέ¬ 
ρειας,ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107/Α ), σύμφωνα με τις οποίες οι 
Περιφερειακές Υπηρεσίες του Υπουργείου Οικονομι¬ 
κών,που συγκροτούσαν την Περ/κή Διοίκηση του Νομού 
ή Νομαρχίας, δεν υπήχθησαν στη εννιαία «οργανική μο¬ 
νάδα της Περιφέρειας ούτε καταργήθηκαν, αλλά αποτε¬ 
λούν από 1.9.1997, Υπηρεσίες του Υπουργείου Οικονο¬ 
μικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10685/17.3.2004 (ΦΕΚ519/Β7 
17.3.2004) κοινή απόφαση του Πρωθυπουργού και 
Υπουργού Οικονομικών «Περί καθορισμού αρμοδιοτήτων 
των Υφυπουργών Οικονομίας και Οικονομικών». 

8. Το Ν. 3220 (ΦΕΚ 15/Α728.1.2004) Άρθρο 46 παρά¬ 
γραφο 21, με το οποίο οι αρμοδιότητες του Υπουργού Οι¬ 
κονομικών και Οικονομίας οι οποίες ανήκαν ή είχαν μετα¬ 
βιβαστεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
και Υπηρεσιών του Υπουργείου Οικονομίας και Οικονο¬ 
μικών, που εξαιρέθηκαν από την κατάργηση με τις δια¬ 
τάξεις της παραγρ. 2 του άρθρου 39 του ν. 2218/1994, πε¬ 
ριέρχονται στον Γενικό Γραμματέα της Περιφέρειας, 
εκτός των θεμάτων Υ.Δ.Ε. 

9. Την υπ’ αριθμ. οικ.7427/19.8.2004 απόφαση του Γενι¬ 
κού Γ ραμματέα της Περιφέρειας Κεντρικής Μακεδονίας 
(ΦΕΚ 1293/Β723.8.2004) «Τροποποίηση και συμπλήρωση 

της υπ’ αριθμ. 5631/26.7.2000 απόφασής μας (ΦΕΚ1339/ 
Β'/6.11.2000) περί ορισμού εισηγητών και μεταβίβαση 
εξουσίας υπογραφής “με εντολή Γενικού Γραμματέα” 
αποφάσεων, εγγράφων και άλλων πράξεων στον Γενικό 
Διευθυντή, στους Προϊσταμένους Δ/σεων, Τμημάτων και 
Γραφείων των Υπηρεσιών της Περιφέρειας Κεντρικής 
Μακεδονίας». 

10. Την από 25.10.2004 έκθεση της κατά το άρθρο 3 του 
ν. 2971/19.12.2001 (ΦΕΚ 285/Α/19.12.2001) «Περί αιγια- 
λού και παραλίας» αρμόδιας Επιτροπής που αφορά στον 
επανακαθορισμό των ορίων αιγιαλού και παραλίας στη 
θέση «Συκιώτη Πηγάδι» Δ/Δ Γερακινής, του Δήμου Πολυ¬ 
γύρου Ν. Χαλκιδικής. 

11. Το από Αυγούστου 2004 τοπογραφικό, υψομετρικό 
και κτηματογραφικό διάγραμμα κλίμακας 1:500 σε μία (1) 
πινακίδα, το οποίο συντάχθηκε από τον Χρήστο Αθανα- 
σόπουλο, αγρονόμο και τοπογράφο μηχανικό, ελέγχθηκε 
και θεωρήθηκε για την ακρίβεια της αποτύπωσης από την 
Κτηματική Υπηρεσία του Ν. Χαλκιδικής, όπως ορίζουν οι 
διατάξεις του ν. 2971/2001, το οποίο συνοδεύει την πα¬ 
ραπάνω έκθεση. 

12. Την υπ’ αριθμ. Φ.544.5/680/05/7.6.2005 σχετική 
γνωμοδότηση του Υ.Ε.Θ.Α. / Γ.Ε.Ν. 

13. Το με αριθμό πρωτ. 2286/5.7.2005 (αριθ. πρωτ. 
5713/12.7.2005 Δ/νσης ΠΕ.ΧΩ.) έγγραφο της Κτηματικής 
Υπηρεσίας του Ν. Χαλκιδικής, με το οποίο διαβιβάστηκε 
στη υπηρεσία μας ο σχετικός φάκελλος του θέματος, 
αποφασίζουμε: 

Επικυρώνουμε την από 25.10.2004 έκθεση της κατά το 
άρθρο 3 του ν. 2971/2001 (ΦΕΚ 285/Α /19.12.2001) «Περί 
αιγιαλού και παραλίας» αρμόδιας Επιτροπής, γιατον επα¬ 
νακαθορισμό ορίων αιγιαλού-παραλίας στη θέση «Συκιώ¬ 
τη Πηγάδι» στο Δ/Δ Γερακινήςτου Δήμου Πολυγύρου, κα¬ 
θώς επίσης και το από Αύγουστο 2004 τοπογραφικό - 
υψομετρικό και κτηματογραφικό διάγραμμα, κλίμακας 
1:500, σε μία (1) πινακίδα, το οποίο συντάχθηκε από τον 
Αθανασόπουλο Χρήστο, αγρονόμο και τοπογράφο μηχα¬ 
νικό, ελέγχθηκε και θεωρήθηκε για την ακρίβεια της απο¬ 
τύπωσης από την Κτηματική Υπηρεσία Ν. Χαλκιδικής, 
όπως ορίζουν οι διατάξεις του ν. 2971/2001, το οποίο συ¬ 
νοδεύει την παραπάνω έκθεση. 

Προβαίνει σε επανακαθορισμό του αιγιαλού, καταργώ¬ 
ντας την κορυφή 5 του αρχικώς καθορισθέντος αιγιαλού, 
επειδή κρίνει ότι τόσο λόγω υψομέτρου όσο και απόστα¬ 
σης από την θάλασσα,αλλά και λόγω ύπαρξης και θέσης 
της βλάστησης, η οριογραμμή του αιγιαλού ανταποκρί- 
νεται στην ευθεία που ορίζεται από τις κορυφές 4 και 6 
του αρχικού καθορισμού. 

Επανακαθορίζουμε την οριογραμμή ταυ αιγιαλού με 
κόκκινη συνεχή ευθεία γραμμή, με κορυφές 1 και 2 οι 
οποίες συμπίπτουν με τις κορυφές 4 και 6 του αρχικού κα¬ 
θορισμού, και εξασφαλίζονται από συντεταγμένες του 
κρατικού τριγωνομετρικού δικτύου. 

Δεν επανακαθορίζει την παραλία, η οποία παραμένει 
αμετάβλητη, όπως είχε κατά τον αρχικό καθορισμό. 

Αποφαίνεται ότι δεν υπάρχει παλαιός αιγιαλός. 

Η απόφαση αυτή μαζί με την Έκθεση της Επιτροπής και 
το Τοπογραφικό Διάγραμμα, να δημοσιευθούν στην Εφη¬ 
μερίδα της Κυβερνήσεως. 

Θεσσαλονίκη, 19 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 


ΕΚΘΕΣΗ 

Της επιτροπής καθορισμού αιγιαλού-παραλίας. 
(Άρθρο3παρ. 1 και άρθρο 4 παρ. 3ν. 2971/2001). 

Επανακαθορισμός των ορίων αιγιαλού και παραλίας στη 
θέση «Συκιώτη πηγάδι» του Δημοτικού Διαμ/τος Γερα- 
κινής του Δήμου Πολυγύρου, προ της φερόμενης ως 
ιδιοκτησίας Λάζαρου Σαββίδη. 

Πολύγυρος, 25.10.2004. 

Η επιτροπή του άρθρου 100 του π.δ. 284/1988, περί κα¬ 
θορισμού των ορίων αιγιαλού και παραλίας, όπως τρο¬ 
ποποιήθηκε από το άρθρο 3 του ν. 2971/2001 (ΦΕΚ 285/ 
19.12.2001), η οποία ορίσθηκε με την υπ’ αριθ. 723/24.2. 
2004 απόφαση του Προϊσταμένου της Οικονομικής Επι¬ 
θεώρησης Κεντρικής Μακεδονίας, αποτελούμενη από 
τους παρακάτω υπογράφοντες: 

1. Ιωάννη Κομπούρη, Προϊστάμενο της Κτηματικής 
Υπηρεσίας Χαλκιδικής, ως πρόεδρο. 

2. Ευστάθιο Χατζόπουλο, αγρόν, τοπ/φο μηχ. της Κτη¬ 
ματικής Υπηρεσίας Χαλκιδικής, ως μέλος. 

3. Κουφογιάννη Κλεάνθη, Υποπλοίαρχο Λ.Σ., αναπλη¬ 
ρωτή του Λιμενάρχη Ν. Μουδανιών, ως μέλος. 

4. Λάζαρο Δάλλιο, αγρόν, τοπ/φο μηχ., αναπληρωτή του 
Δ/ντή Δ/νσης Πολεοδομίας της Ν.Α. Χαλκιδικής, ως μέ¬ 
λος. 

(Ο Δ/ντής Χωροταξίας και Περιβάλλοντος της Γ.Γ. Πε¬ 
ριφέρειας Κεντρικής Μακεδονίας, πέμπτο μέλος της επι¬ 
τροπής, απούσιασε). 

διενήργησε αυτοψία στην παραπάνω περιοχή στις 
25.10.2004 ύστερα από την υπ’ αριθμ. 3408/15.10.2004 
πρόσκληση του Προέδρου της, και 

Αφού έλαβε υπόψη της: 

1. Την από 6.10.2004 αίτηση του Λάζαρου Σαββίδη και 
Μαγδαληνής Σαββίδου, με την οποία ζητείται ο επανακα- 
θορισμόςτωνορίωντου αιγιαλού-παραλίας, προ της ιδιο¬ 
κτησίας τους στη θέση «Συκιώτη πηγάδι» Γ ερακινής. 

2. Την υπ’ αριθμ. 745/22.2.1977 απόφαση του Νομάρχη 
Χαλκιδικής, με την οποία επικυρώθηκε η από 19.2.1977 
έκθεση της αρμόδιας επιτροπής που καθόριζε τις οριο- 
γραμμές αιγιαλού και παραλίας στη θέση «Συκιώτη πηγά¬ 
δι» Γ ερακινής Χαλκιδικής και το τοπογραφικό διάγραμμα 
του αιγιαλού που συνόδευε την έκθεση της επιτροπής, 
καθώς και το ΦΕΚ 681 /Δ /23.11.1981, στο οποίο δημοσι- 
εύθηκαν όλα τα παραπάνω. 

3. Το τοπογραφικό υψομετρικό και κτηματογραφικό 
διάγραμμα που συντάχθηκε τον μήνα Αύγουστο του 
έτους 2004 από τον Χρήστο Αθανασόπουλο, αγρονόμο 
και τοπογράφο μηχανικό, σε μία (1) πινακίδα με κλίμακα 
1:500, το οποίο ελέγχθηκε και θεωρήθηκε στις 25.10. 
2004 από τον Ευστάθιο Χατζόπουλο, αγρονόμο τοπογρά¬ 
φο μηχανικό υπάλληλο της Κτηματικής Υπηρεσίας Χαλκι¬ 
δικής. 

4. Τις διατάξεις του ν. 2971/2001 και την σχετική δικα¬ 
στική και διοικητική νομολογία. 

5. Τις φυσικές και λοιπές ενδείξεις για το πλάτος του αι- 
γιαλού και της παραλίας που διαπίστωσε κατά την αυτο¬ 
ψία και αφορούν στα παρακάτω: 

α) Γεωμορφολογία του εδάφους: Το έδαφος στην πε¬ 
ριοχή που ζητείται ο επανακαθορισμός, δηλαδή μεταξύ 
των κορυφών 4, 5 και 6 του ισχύοντος αιγιαλού, είναι αμ¬ 
μώδες δίπλα στην θάλασσα και εσώτερα στην ξηρά γαιο- 
ημιβραχώδες. Η κλίση μετά το αμμώδες τμήμα είναι έντο¬ 
νη και κυμαίνεται από 40% έως 60%. Το κεκλιμένο τμήμα 

καλύπτεται σε μεγάλο, μέρος από βλάστηση που αποτε- 
λείται από θάμνους (σχοίνους) και πεύκα μικρά και με¬ 
γάλα. 

β) Παράκτιοι φυσικοί πόροι: Δεν υπάρχουν. 

γ) Μετεωρολογικά στοιχεία: Επικρατούντες άνεμοι εί¬ 
ναι οι Β-ΒΑ. 

δ) Μορφολογία του πυθμένα: Είναι κατά το πλείστον 
βραχώδης. 

ε) Ανάπτυξη κυματισμού: Η ακτή έχει διεύθυνση Ανατο¬ 
λής - Δύσης και έκθεση Ν - ΝΔ. Επηρεάζεται περισσότερο 
από ΝΔ, Ν και ΝΑ ανέμους. Το μέγιστο συνηθισμένο κύμα 
τον χειμώνα φθάνει τα 1,50 μέτρα περίπου. 

στ) Τεχνικά έργα: Δεν υπάρχουν. 

ζ) Εγκεκριμένες χωροταξικές κατευθύνσεις και χρήσεις 
γής: Είναι περιοχή κατάλληλη για παραθεριστική κατοι¬ 
κία. 

η) Δημόσια κτήματα: Δεν υπάρχουν καταγεγραμμένα 
δημόσια κτήματα, διαχειριζόμενα από το Υπουργείο Οι¬ 
κονομίας και Οικονομικών. 

θ) Εθνικό κτηματολόγιο: Δεν έχει συνταχθεί στην περιο¬ 
χή- 

ι) Ευπαθή οικοσυστήματα και προστατευόμενες περιο¬ 
χές: Είναι εκτός ΝαΙϋΓα. 


Αποφασίζει: 

Προβαίνει σε επανακαθορισμό του αιγιαλού, καταργώ¬ 
ντας την κορυφή 5 του αρχικώς καθορισθέντος αιγιαλού, 
επειδή κρίνει ότι τόσο λόγω υψομέτρου όσο και απόστα¬ 
σης από την θάλασσα αλλά και λόγω ύπαρξης και θέσης 
της βλάστησης, η οριογραμμή του αιγιαλού ανταποκρί- 
νεται στην ευθεία που ορίζεται από τις κορυφές 4 και 6 
του αρχικού καθορισμού. 

Συγκεκριμένα επανακαθορίζει: 

Την οριογραμμή του αιγιαλού με κόκκινη συνεχή ευθεία 
γραμμή, με κορυφές 1 και 2, οι οποίες συμπίπτουν με τις 
κορυφές 4 και 6 του αρχικού καθορισμού, και εξασφαλί¬ 
ζονται από συντεταγμένες του κρατικού τριγωνομετρι¬ 
κού δικτύου. 

Δεν επανακαθορίζει την παραλία, η οποία παραμένει 
αμετάβλητη, όπως είχε κατά τον αρχικό καθορισμό. 

Αποφαίνεται ότι δεν υπάρχει παλαιός αιγιαλός. 

Η Επιτροπή 

Ο Πρόεδρος Τα Μέλη 

I. ΚΟΜΠΟΥΡΗΣ ΕΥΣΤΑΘ. ΧΑΤΖΟΠΟΥΛΟΣ 

ΚΛΕΑΝΘΗΣ ΚΟΥΦΟ ΓΙΑΝΝΗΣ 
ΛΑΖΑΡΟΣ ΔΑΛΛΙΟΣ 

Αριθ. 18419 (2) 

Καθορισμός οριογραμμών αιγιαλού και παραλίας στη θέ¬ 
ση «από Λιμάνι Ιεράπετρας έως Αλυκές του Δήμου Ιε- 
ράπετρας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις των άρθ. 3, 4, 5, 7, 9 του ν. 2971/2001 
(ΦΕΚ285/Α719.12.2001) «περί αιγιαλού και παραλίας». 

2. Τις διατάξεις του άρθρου 1 του Ν.Δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 2 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν, συμπληρώθηκαν και ισχύουν σήμερα. 

4. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που δημοσιεύθηκε στο 
ΦΕΚ 93/Γ/2.4.2004, με την οποία ορίστηκαν οι Γενικοί 
Γραμματείς Περιφερειών της χώρας. 

5. Το άρθρο 46, παρ. 21 του ν. 3220/2004 (ΦΕΚ 15/Α7 
28.1.2004), σύμφωνα με το οποίο αρμοδιότητες του 
Υπουργού Οικονομίας και Οικονομικών, οι οποίες ανήκαν 
ή είχαν μεταβιβασθεί στους Νομάρχες, μέχρι την έναρξη 
λειτουργίας των Νομαρχιακών Αυτοδιοικήσεων και αφο¬ 
ρούν θέματα των Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση, 
με τις διατάξεις της 2 του άρθρου 39, του ν. 2218/1994, 
περιέρχονται στο Γ ενικό Γ ραμματέα της Περιφέρειας. 

6. Την από 22.11.2004 έκθεση της επιτροπής καθορι¬ 
σμού των ορίων αιγιαλού, παραλίας και παλαιού αιγιαλού, 
στη θέση από Λιμάνι Ιεράπετρας εως Αλυκές του Δήμου 
Ιεράπετρας και το από Σεπτέμβριο 2001 τοπογραφικό, 
υψομετρικό και κτηματογραφικό διάγραμμα, κλίμακας 
1:500, το οποίο έχει συνταχθεί από τον Μαυρίδη Χαρά¬ 
λαμπο, Τοπογράφο Μηχανικό, σε μία (1) πινακίδα. Ελέγ¬ 
χθηκε για την ακρίβεια της αποτύπωσης και θεωρήθηκε 
στις 17.5.2002απάτην Βασαρμίδη Ερωφίλη, Τοπογράφο 
Μηχανικό της Κτηματικής Υπηρεσίας Λασιθίου. 

7. Την από 24.10.2001 αίτηση του Δήμου Ιεράπετρας, 
που ζητά τον καθορισμό των οριογραμμών αιγιαλού και 
παραλίας στην περιοχή. 

8. Το υπ’ αριθ. Φ 544.5/242/2005 Αρ. Σχ. 15519/7.3.2005 
έγγραφο του Γενικού Επιτελείου Ναυτικού, με το οποίο 
συμφωνεί με τις οριογραμμές του αιγιαλού της παραλίας 
και του παλαιού αιγιαλού, όπως τις έχει προτείνει η αρ¬ 
μόδια επιτροπή, αποφασίζουμε: 

Επικυρώνουμε την από 22.11.2004 έκθεση της κατά το 
άρθρο 3 του ν. 2971/2001 αρμόδιας επιτροπής περί χά¬ 
ραξης των ορίων του αιγιαλού, παραλίας και παλαιού αι- 
γιαλού, στη θέση «από Λιμάνι Ιεράπετρας έως Αλυκές Δή¬ 
μου Ιεράπετρας και το από Σεπτέμβριο 2001 τοπογραφι- 
κό, υψομετρικό και κτηματογραφικό διάγραμμα, κλίμα¬ 
κας 1:500, το οποίο έχει συνταχθεί από τον Μαυρίδη 
Χαράλαμπο Τοπογράφο Μηχανικό, σε μία (1) πινακίδα και 
ελέγχθηκε για την ακρίβεια της αποτύπωσης και θεωρή¬ 
θηκε στις 17.5.2002 από την Βασαρμίδη Ερωφίλη, Το¬ 
πογράφο Μηχανικό της Κτηματικής Υπηρεσίας Λασιθίου. 
Στο τοπογραφικό αυτό διάγραμμα καθορίστηκε η οριο- 
γραμμή αιγιαλού με κόκκινη συνεχή πολυγωνική γραμμή, 
με στοιχεία Α1-Α2-Α3-Α4-Α5-... Α20-Α21. 

Η οριογραμμή παραλίας με κίτρινη συνεχή πολυγωνική 
γραμμή, με στοιχεία Π1-Π2-Π3-Π4-Π5-Π6-Π7. 

Η οριογραμμή του παλαιού αιγιαλού με μπλε συνεχή 


πολυγωνική, με στοιχεία Ρ1-Ρ2-Ρ3-Ρ4-Ρ5-Ρ6-Ρ7-Ρ8-Ρ9- 
Ρ10. 

Η ζώνη παραλίας, μεταβλητού πλάτους, για την εξυπη¬ 
ρέτηση των αναγκών των σκοπών της παρ. 2 του άρθρου 
1 του ν. 2971/2001. 

Η απόφαση αυτή μαζί με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Ηράκλειο, 18 Ιουλίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


ΕΚΘΕΣΗ 

Καθορισμού ορίων αιγιαλού, παραλίας και παλαιού αιγια- 
λού στη θέση «από Λιμάνι έως Αλυκές Ιεράπετρας» 
του Δήμου Ιεράπετρας. 

Στην Ιεράπετρα, σήμερα την 22/II /2004οι παρακάτω: 

1) Χριστοφίδη Μαρία, αναπλ. Προϊσταμένη της Κτημα¬ 
τικής Υπηρεσίας Λασιθίου, Πρόεδρος Επιτροπής. 

2) Παυλίδης Ευάγγελος, Δ/ντής της Δ/νσης Πολεοδο¬ 
μίας της Νομαρχιακής Αυτοδιοίκησης Λασιθίου. 

3) Γιακουμάκης Βενιζέλος, Λιμενάρχης του Υ/Λιμεναρ- 
χείου Ιεράπετρας. 

4) Βασαρμίδου Ερωφίλη, Τοπογράφος Μηχανικός της 
Κτηματικής Υπηρεσίας Λασιθίου. 

5) Τσουκαλά Αικατερίνη, Δ/ντρια της ΔΙ.ΠΕΧΩ. της Πε¬ 
ριφέρειας Κρήτης, η οποία δεν προσήλθε, αν και προ¬ 
σκλήθηκε, που αποτελούμε την επιτροπή καθορισμού 
ορίων αιγιαλού και παραλίας, όπως προβλέπεται από το 
άρθρο 3 του ν. 2971/2001, που συγκροτήθηκε με την υπ’ 
αριθμ. 1131/8.3.2002 ατιόφαση της Προϊσταμένης της 
Οικονομικής Επιθεώρησης Κρήτης, αφού λάβαμε υπόψη: 

1. Την από 24.10.2001, αίτηση του Δήμου Ιεράπετρας, 
που ζητά τον καθορισμό των οριογραμμών αιγιαλού και 
παραλίας στην περιοχή. 

2. Τις σχετικές διατάξεις του ν. 2971/2001 «περί αιγια- 
λού, παραλίας και άλλες διατάξεις». 

3. Την υπ’ αριθμ. 1195/28.11.1993 απόφαση του ανα¬ 
πληρωτή Περιφερειακού Δ/ντή Λασιθίου, που δημοσιεύ¬ 
τηκε στο ΦΕΚ 1483/Δ/31.12.1996, με την οποία καθορί¬ 
στηκαν οι γραμμές αιγιαλού και παραλίας ανατολικά του 
υπό καθορισμό τμήματος. 

4. Το τοπογραφικό διάγραμμα όπως φαίνεται σε μία (1) 
πινακίδα, που σύνταξε ο Μαυρίδης Χαράλαμπος, Τοπο¬ 
γράφος Μηχ/κός, τον Σεπτέμβριο του έτους 2001, που 
έλεγξε και θεώρησε η Βασαρμίδου Ερωφίλη, Τοπογρά¬ 
φος Μηχανικός της Κτηματικής Υπηρεσίας Λασιθίου, την 
17.5.2002. 

5. Το υπ’ αριθμ. 544.5/406/2002, αρ.σχ. 955/22.7.2002 
έγγραφο του ΓΕΝ. 

6. Το γεγονός ότι ο καθορισμός αιγιαλού - παραλίας γί¬ 
νεται για πρώτη φορά στην περιοχή. 

7. Τα στοιχεία καθορισμού αιγιαλού και παραλίας και 
παλαιού αιγιαλού που προβλέπονται από το άρθρο 9 του 
ν. 2971/2001, τα οποία προέκυψαν από την επιτόπια με¬ 
τάβαση που έγινε την 17.5.2002, και ειδικότερα: 

α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1. Η μορφολογία της ακτής συνίσταται από: 

Τεχνικά έργα, συγκεκριμένα από το αλιευτικό καταφύ¬ 
γιο - λιμάνι και το ενετικό φρούριο και από χαλαρά ιζή¬ 
ματα όπως άμμος, κροκάλες, που έχουν προκύψει από 
την εναπόθεση των φερτών υλών του τεχνητού καναλιού 
και από την αποσάθρωση- διάβρωση των μητρικών πε¬ 
τρωμάτων της ακτής, τα οποία έχουν εύρος περίπου 35,0 
μέτρα και υψόμετρα αυχένα περίπου 3,0 μέτρα. 

2. Της ακτής συνέχονται εκτάσεις πεδινές, με έδαφος 
γαιώδες και αμμώδες που είναι εν μέρη εντός του σχε¬ 
δίου πόλης Ιεράπετρας, εν μέρη δομημένες με αραιή δό¬ 
μηση και με χρήση κατοικίας. 

3. Το φυσικό όριο βλάστησης συνίσταται από δενδρώ- 
δη φυσική βλάστηση (αλμυρίκια). 

β. Το γεγονός ότι στη περιοχή δεν εντοπίστηκαν παρά¬ 
κτιοι πόροι. 

γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός, ότι τμήμα της 
περιοχής δεν προσβάλλεται από ανέμους γιατί είναι προ- 
στατευμένο από το αλιευτικό καταφύγιο - λιμάνι, ενώ το 
υπόλοιπο τμήμα της περιοχής προσβάλλεται από ισχυ¬ 
ρούς ανέμους έντασης 7-10 Β κυρίως από ΝΔ, Ν, ΝΑ δι¬ 
ευθύνσεις. 

δ. Τη μορφολογία του πυθμένα ο οποίος συνίσταται από 
αμμώδη σύσταση και ήπιες κλίσεις με μικρά βάθη κοντά 
στην ακτή. 

ε. Τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα πελάγους καθώς και το ότι μεγάλο ανάπτυγ¬ 
μα θαλάσσιας έκτασης συμβάλλει στη δημιουργία μεγα¬ 
λύτερης έντασης κυματικού πεδίου σε σχέση με κλειστές 
θαλάσσιες περιοχές (όρμους ή κόλπους) που έχουν ίδια 
ένταση ανέμου. 

στ. Το ότι στην περιοχή υπάρχει το αλιευτικό καταφύ¬ 
γιο- λιμάνι της Ιεράπετρας κορυφή Α16 έως Α17. 


ζ. Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η. Το ότι στη περιοχή δεν υπάρχουν δημόσια καταγε- 
γραμμένα κτήματα κάθε κατηγορίας που βρίσκονται σε 
άμεση γειτνίαση με την παράκτια ζώνη. 

θ. Στην περιοχή δεν υφίσταται κτηματολόγιο. 

ι. Την μη ύπαρξη ευπαθών οικοσυστημάτων και προ- 
στατευόμενων περιοχών. 

ΚΑΘΟΡΙΖΕΙ 

Τις οριογραμμές αιγιαλού και παραλίας και την ζώνη 
παραλίας στο παραπάνω τοπογραφικό διάγραμμα που 
φαίνεται σε μια πινακίδα ως εξής: 

ΓΡΑΜΜΗ ΑΙΓΙΑΛΟΥ με κόκκινη συνεχή πολυγωνική 
γραμμή όπως ορίζεται από τα σημεία Α1-Α2-Α3-Α4-Α5- 
Α6-Α7-Α8-Α9-Α10-Α11 -Α12-Α13-Α14-Α15-Α16-Α17-Α18- 
Α19-Α20-Α21. 

ΓΡΑΜΜΗ ΠΑΡΑΛΙΑΣ με κίτρινη συνεχή πολυγωνική 
γραμμή όπως ορίζεται από τα σημεία Π1-Π2-Π3-Π4-Π5- 
Π6-Π7. 

ΓΡΑΜΜΗ ΠΑΛΑΙΟΥ ΑΙΓΙΑΛΟΥ με μπλε πολυγωνική 
γραμμή, όπως ορίζεται από τα σημεία Ρ1-Ρ2-Ρ3-Ρ4-Ρ5- 
Ρ6-Ρ7-Ρ8-Ρ9-Ρ10. 

Η ζώνη παραλίας έχει μεταβλητό πλάτος, για την εξυ¬ 
πηρέτηση των σκοπών της παρ. 2 του άρθ. 1 του ν. 
2971/2001. 

Υπάρχει λυόμενο κτίσμα στην παραλία, στη θέση Π4. 

Οι συντεταγμένες των κορυφών της πολυγωνικής 
γραμμής του αιγιαλού και της παραλίας είναι ενταγμένες 
σε κρατικό τριγωνομετρικό δίκτυο ΗΑΤΤ. 

Η Επιτροπή 

Η Πρόεδρος Τα Μέλη 

ΜΑΡΙΑ ΧΡΙΣΤΟΦΙΔΗ ΕΥΑΓΓΕΛΟΣ ΠΑΥΛΙΔΗΣ 

ΓΙΑΚΟΥΜΑΚΗΣ ΒΕΝΙΖΕΛΟΣ 
ΕΡΩΦΙΛΗ ΒΑΣΑΡΜΙΔΟΥ 

Αριθ. 2571 (3) 

Κήρυξη ως αναδασωτέας έκτασης εμβαδού 2,080 στρ. 
στη θέση «Μαστάνι» περιφέρειας Δ.Δ. Μεσσοποτα- 
μίας, Δήμου Σπερχειάδας, Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117παρ. 3 του 
Συντάγματος. 

2. Τις διατάξεις του αρ. 1 ν. 2503/1997 «Διοίκηση - Ορ¬ 
γάνωση - Στελέχωση της Περιφέρειας κ.λπ.». 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον ν. 3208/2003 και συγκεκρι¬ 
μένα: 

α) του άρθρου 41 παρ. 1, όπως συμπληρώθηκε με το αρ. 
1 παρ. 8 του ν. 3208/2003. 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980, 

β) 182447/3049/24.9.1980. 

5. Την υπ’ αριθμ. 2057/15.6.2005 πρόταση του Δασαρ¬ 
χείου Σπερχειάδας, από την οποία προκύπτει ότι η έκτα¬ 
ση που αναφέρεται στο θέμα είχε κατά το χρόνο κατα¬ 
στροφής της που έγινε από παράνομη εκχέρσωση, περί¬ 
που τον Ιανουάριο του 1975, από τον Ευάγγελο Παπαπο- 
στόλου, κάτοικο Γραμμένης, Δασικό χαρακτήρα κατά την 
έννοια του άρθρου 3 παρ. 2 του ν. 998/1979, όπως τρο¬ 
ποποιήθηκε με τον ν. 3208/2003, καλυπτόμενη από θά¬ 
μνους πλατάνου και δάφνης, αποτελούσε δε συνέχεια δά¬ 
σους πλατάνου και ως εκ τούτου επιβάλλεται η κήρυξή 
της ως αναδασωτέας. 


6. Την υπ’ αριθμ. 2101/24.6.2005 αναφορά και σύμφωνη 
γνώμη της Δ/νσης Δασών Ν. Φθιώτιδας, αποφασίζουμε: 

Κηρύσσουμε αναδασωτέα τη δημόσια δασική έκταση, 
εμβαδού 2,080 στρεμμάτων στη θέση « Μαστάνι» περιφέ¬ 
ρειας Δ.Δ. Μεσσοποταμίας, Δήμου Σπερχειάδας, με σκο¬ 
πό, αφενός μεν τη διατήρηση του δασικού της χαρακτή¬ 
ρα, ώστε να αποκλειστεί η διάθεση της για άλλο προορι¬ 
σμό, αφετέρου δε την επαναδημιουργία της δασικής βλά¬ 
στησης με φυσική αναγέννηση. 

Προσδιορίζεται από τα στοιχεία Α-Β-Γ-Δ-Ε-Ζ-Α, όπως 
φαίνεται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με αγρό ιδιοκτησίας Ευαγγέλου Παπαπο- 
στόλου. 

Δυτικά: Με γεωργική έκταση. 

Βόρεια: Με τάφρο αναδασμού. 

Νότια: Με γεωργική έκταση. 

Η απόφαση αυτή ισχύει απάτης κοινοποιήσεώςτης αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
π.δ. 18/1989). 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Ιουλίου 2005 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

ΔΗΜΟΣΙΟΙ ΔΑΣΟΤΣ εμβαδόν 2,080 Στρεμμάτων 
στη θέση ” ΜΑΣΤΑΝΙ” ΠΕΡΙΟΧΗΣ ΔΗΜΟΙ ΣΠΕΡΧΕΙΑΔΑΣ Δ.Δ. Π. ΜΕΣΣΟΠΟΤΑΜΙΑΣ 
με στοιχεία Ε=(Α.Β,Γ,Δ,Ε,Ζ,Α) 

που καταστράφηκε από παράνομη εκχέρσωση 
από τον Ευάγγελο Στυλιανού Παπαποστόλου 


ΚΛΙΜΑΚΑ 1 : 2.000 




Ζ 


ΣΥΝΤΕΤΑΓΜΕΝΕΣ 


Α Χ=343235.747 Υ=4311020.199 
Β Χ=343271.795 Υ=4311113.477 
Γ Χ=343282.119 Υ=4311109.624 
Δ Χ=343261.423 Υ=4311034.614 
Ε Χ=343287.100 Υ=4311025.004 
Ζ Χ=343269.447 Υ=4311007.385 



ΑΠΟΣΠΑΣΜΑ ΧΑΡΤΗ ΓΎΣ 
ΚΛΙΜΑΚΑ 1 : 50.000 


ΑΠΟΣΠΑΣΜΑ ΟΡΘΟΦΩΤΟΧΑΡΤΗ 


Ανήκει στην υπ' αριθμ. . Α,\ .^.9.9... .Απόφασή μας 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό 81 % 


Λαμία Ω8-1 - 2005 



ο.ρχος 


ΕΛΕΓΧΘΗΚΕ 


ΡΗΘΗΚΕ 

ΜΑΤΕΑΣ Π.Σ.Ε. 



Σπερχειάδα 14 - 6 - 2005 
Ο ΣΥΝΤΑΚΤΗΣ 


,^ΑΝΑΣΙΟΣ 
μρΆ' βαθμό 



ΒΑΣΙΛΗΣ ΤΣΙΓΑΡΑΣ 
Δασολόγος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 548/Δ'/24.5.2005, που δημοσιεύθηκε η υπ’ 
αριθμ. 2695/26.4.2005 απόφαση του Γενικού Γραμματέα 
Περιφέρειας Κεντρικής Μακεδονίας για τον επανακαθο¬ 
ρισμό οριογραμμών αιγιαλού - παραλίας στη θέση «Ακτή 
Σαλονικιού» του Δ.Δ. Αγίου Νικολάου του Δήμου Σιθω- 
νίας, διαπιστώθηκε ότι δεν δημοσιεύθηκε η 2η σελίδα 
της Έκθεσης της Επιτροπής, η οποία αρχίζει με τις λέξεις 
«...χώμα - αμμόχωμα» και τελειώνει με τις λέξεις «...αρχι¬ 
κό καθορισμό, αποφασίζει:», που έχει ως εξής: 

«χώμα - αμμόχωμα το πίσω σττό αυτό που φθάνει μέχρι 
την επαρχιακή οδό. Μόνο στο Βόρειο άκρο του προς επα¬ 
νακαθορισμό αιγιαλού, το έδαφος είναι βραχώδες με με¬ 
γαλύτερα υψόμετρα. 

β) Παράκτιοι φυσικοί πόροι δεν υπάρχουν. 

γ) Μετεωρολογικά στοιχεία: Οι επικρατούντες άνεμοι 
στην περιοχή είναι οι Βόρειοι οι Νότιοι και Νοτιοανατολι¬ 
κοί. Οι άνεμοι που επηρεάζουν την ακτή είναι Ανατολικοί 
συνήθους έντασης μέχρι 5 μποφόρ και σπανίως 7 έως 8. 

δ) Μορφολογία του πυθμένα: Η σύσταση του πυθμένα 
είναι αμμώδης και τα βάθη του πλησίον της ακτής σχετικά 
μικρά. 

ε) Ανάπτυξη κυματισμού: Σε σχέση με το μέτωπο της 
ακτής, οι κυματισμοί που επηρεάζουν το προς επανακα¬ 
θορισμό τμήμα είναι οι Ανατολικοί -Νοτιοανατολικοί συ¬ 
νήθους ύψους 0,5 έως 1 μέτρο και σπανίως 1,5 εως 2 όταν 
η ένταση των αναέμων φθάνει τα 7 έως 8 μποφόρ. 

στ) Τεχνικά έργα: Εκτός ενός οχετού που υπάρχει στο 
δρόμο για την αποροή των όμβριων υδάτων και βρίσκεται 
πλησίον του προς επανακαθορισμό τμήματος του αιγια- 
λού, άλλα τεχνικά έργα δεν υπάρχουν. 

ζ) Εγκεκριμένες χωροταξικές κατευθύνσεις και χρήσεις 
γης: Σύμφωνα με την Ειδική Χωροταξική Μελέτη, που 
όμως δεν έχει εγκριθεί, είναι σε περιοχή 51, για ανάπτυξη 
δραστηριοτήτων τουρισμού παραθερισμού και αναψυ¬ 
χής· 

η) Δημόσια Κτήματα: Ο καθορισθείς παλαιός αιαγιαλός 
( απόφαση 2131/27 - 4 - 1979 ΦΕΚ. 595/29 - 10 - 80 Τ.Δ'), 
Τμήμα του οποίου ζητείται με την παρούσα να επανακα- 
θορισθεί. 

θ) Εθνικό κτηματολόγιο: Ξεκίνησε η διαδικασία αλλά 
έχει διακοπεί. 

ι) Ευπαθή οικοσυστήματα και προσταατευόμενες πε¬ 
ριοχές: Είναι εκτός ΝΑΤυΠΑ. 

5. Την από 10.3.1979 έκθεση της επιτροπής καθορι¬ 
σμού αιγιαλού -παραλίας με την οποία για πρώτη φορά 
καθορίσθηκαν οι οριογραμμές αιγιαλού, παραλίας και 
παλαιού αιγιαλού, το τοπογραφικό διάγραμμα που συνο¬ 
δεύει την έκθεση, την υπ’ αριθμ. 2131/ 27.4.1979 επικυ¬ 
ρωτική της εκθέσεως, απόφαση του Νομάρχη Χαλκιδικής 
και το υπ’ αριθμ. 595/ 29-10-1980 Φ.Ε.Κ. όπου δημοσιεύ- 
θηκαν όλα τα προηγούμενα. 


6. Τις υπ’ αριθμ. Φ187,2/75/79/30.1.1979 και 187,2/271/ 
79/12.4.1979 σχετικές γνωμοδοτήσεις του ΓΕ. Ν. 

7. Ότι η υπ’ αριθμ. 1" κορυφή του παλαιού αιγιαλού, του 
αρχικού καθορισμού , βρίσκεται επί φυσικής βραχώδους 
ακτής και σε υψόμετρο 4,5 μ. περίπου, πράγμα το οποίο 
αντίκειται στην ένοιατου παλαιού αιγιαλού. 

8. Ότι σ’ όλο το μήκος της ακτής επί της οποίας ζητείται 
ο επανακαθορισμός, εκτός της ιδιοκτησίας στο νοτιώτε- 
ρο άκρο, έχει γίνει επίχωση εντόςτων ιδιοκτησιών και του 
υφιστάμενου παλαιού αιγιαλού. 

9. Ότι παλαιότερα υπήρξε στην περιοχή κεραμοποιείο 
και γινόταν απόληψη εδαφικού υλικού γύρω από αυτό, το 
οποίο χρησιμοποιούνταν για την λειτουργία του. Η ύπαρ¬ 
ξη του κεραμοποιείου προκύπτει από την από 10.3.1979 
έκθεση της επιτροπής αιγιαλού - παραλίας, στην οποία 
μνημονεύεται και σχετική βεβαίωση της τότε κοινότητας 
Αγ. Νικολάου και μαρτυρίες κατοίκων της περιοχής. Σύμ¬ 
φωνα μ αυτή το κεραμοποιείο τοποθετείται μεταξύ των 
συντεταγμένων 2100 και 2250 κατά τον άξονα των "Ψ", (δι¬ 
εύθυνση του Βορρά). Ότι την ύπαρξη του κεραμοποιείου 
και την μεταβολή (ταπείνωση) της στάθμης του εδάφους 
είχε λάβει υπόψη της η ετπτροπή κατά τον αρχικό καθο¬ 
ρισμό. 

αποφασίζει» 

Επίσης στο ίδιο ΦΕΚ 548/Δ724.5.2005, που δημοσιεύ¬ 
θηκε η υπ’ αριθμ. 3020/27.4.2005 απόφαση του Γενικού 
Γ ραμματέα Περιφέρειας Κεντρικής Μακεδονίας για τον 
καθορισμό οριογραμμών αιγιαλού - παραλίας στη θέση 
«Όρμος Γλαστρί» του Δήμου Σταγείρων - Ακάνθου, γίνε¬ 
ται διόρθωση στην απόφαση του Γ ενικού Γ ραμματέας 
στην παράγραφο 13, από το λανθασμένο «Το με αριθμό 
πρωτ. 1215/14.4.2005 (αριθμ. πρωτ. 3030/19.4.2005)», 
στο ορθό «Το με αριθμό πρωτ. 1215/14.4.2005 (αριθμ. 
πρωτ. 3020/19.4.2005)». 

(Από το Υπουργείο Οικονομίας και Οικονομικών) 

-♦- 

(5) 

Στο ΦΕΚ 524/Δ719.5.2005, που δημοσιεύθηκε η υπ’ 
αριθμ. 2697/26.4.2005 απόφαση του Γενικού Γ ραμματέα 
Περιφέρειας Κεντρικής Μακεδονίας για τον καθορισμό 
των ορίων αιγιαλού - παραλίας στη θέση «ΚΙ 6 Ανατολικά 
του Οικισμού Ν. Καλλικράτειας» του Δ.Δ. Ν. Καλλικρά- 
τειας του Δήμου Ν. Καλλικράτειας, γίνεται διόρθωση 
στην απόφαση του Γ ενικού Γ ραμματέα της Περιφέρειας 
Κεντρικής Μακεδονίας, στηνπαρ. 13, από το λανθασμένο 
«Το με αριθμό πρωτ. 1003/5.4.2005», στο ορθό «Το με αρι¬ 
θμό πρωτ. 1063/5.4.2005». 

(Από το Υπουργείο Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





